APFEL ARENA

Pufi u šumi
2025-03-19 18:00 (Europe/Zagreb) | Apfel Arena, Put Volicije 5, Makarska, Hrvatska
Predstava za djecu 3+ je mali mjuzikl s dozom eko tematike,a govori o psiću Pufiju koji se izgubio u šumi i traži svoju Djevojčicu. Pufi putem upoznaje plašljivog Zeca, veselog Vepra i gospodina Vuka. Što će sve Pufi naučiti od novih prijatelja i hoće li naći svoju Djevojčicu, pogledajte u našoj najnovijoj ekološkoj predstavi!
Dob: 3+
Tekst i režija: Mirta Zečević
Glume: Veronika Mach, Korana Ugrina, Filip Lugarić
Trajanje: 40 minuta
Ulaznice su dostupne na Info pultu Apfel Arene po cijeni od 7€.

ČOVPAS 16.3. 17:00
2025-03-16 17:00
1h 29m – US
Od DreamWorks Animationa – tvoraca hit franšiza “Kung Fu Panda”, “Kako izdresirati zmaja” i “Mali šef” – dolazi filmska adaptacija najprodavanije knjige Davea Pilkeyja o borbi protiv zločina: ČOVPAS.
Lojalni policijski pas i njegov partner policajac bivaju ozlijeđeni na poslu. Spašeni su brzom, ali prilično nepromišljenom operacijom, spojili su tijelo policajca i glavu psa, te je rođen Čovpas. A Čovpas se zakleo da će čuvati i služiti – i donositi, sjediti i prevrtati se.
Dok Čovpas prihvaća svoj novi identitet i nastoji impresionirati Zapovjednika, mora zaustaviti podle spletke mačjeg superzlikovca Peteya čiji je plan stvoriti mačića kako bi udvostručio potencijal za prljave poslove. Stvari se zakompliciraju kada se Mali Petey neočekivano sprijatelji s Čovpasom.

ANORA 15.3. 19:00
2025-03-15 19:00
2h 19m – US
Dobitnik ovogodišnje Zlatne palme na filmskom festivalu u Cannesu.
Anora je seksualna radnica iz Brooklyna koja dobiva priliku za bajkovitu ljubavnu priču kada upozna sina oligarha i uda se za njega. Nakon što vijest stigne u Rusiju, njezina je bajka ugrožena jer roditelji kreću u New York kako bi poništili brak.
Stilski osvježavajuća i zabavna varijacija na priču o Pepeljugi, kakva može doći samo od genijalnog Seana Bakera, prati uzbudljivu odiseju mlade uzbekistansko-američke seksualne radnice čiju svakodnevnicu prekida rasipnički sin ruskog oligarha. Dinamična naracija gledatelja vodi kroz razne događaje i mjesta – otmjeni klub za gospodu na Manhattanu, gigantski obalni kompleks u Brooklynu, blistavu zemlju čudesa Las Vegasa, te ulice Brighton Beacha, Coney Islanda i Manhattana.

Padel turnir u ožujku: Apfel Arena Open
2025-03-15 - 2025-03-16
Hrvatski padel savez organizira padel turnir u Apfel Areni 15. i 16. ožujka. Igrat će se glavni i utješni turnir, sve finaliste očekuju pehari i nagrade. Kotizacija za turnir je 40€ po paru, a prijaviti se možete na sljedećem linku: https://rankedin.com/en/tournament/50200/apfel-arena-open .
Za više informacija o turniru se obratite na navedeni broj mobitela.

Džaba je najskuplje
2025-03-14 20:00
Komedija “Džaba je najskuplje” bavi se temama iskorištavanja i ucjenjivanja ljudi uslugama koje ćemo za nekoga uraditi “džabe”. Sve u životu što radimo, iako je teško priznati to samome sebi, radimo zbog osobnog osjećaja sreće, zadovoljstva i ispunjenosti. Naravno, ne treba rušiti sliku toga da ljudima treba pomagati bez očekivanja protuusluge ili ljude voljeti da bismo bili voljeni. Riječ je samo o minimumu one ljudske potrebe da se ono što radimo naplati barem lijepom riječju.
Tekst Vanče Kljakovića, Majstor, bio je izvrstan temelj za postavljanje jedne ovakve komedije: dva tragikomična lika, obojica mladih ali životno iskustvenih osobnosti, potpuno suprotne životne pozadine. Njihove suprotnosti su nerijetko intrigantne, čak često čine jak spoj među njima koji pokazuje i potencijal za prijateljstvo.
Petar (Konstantin Haag), mladi pisac i sveučilišni profesor, usred je razvoda. Dobio je i otkaz, a trenutno se nalazi u zasigurno najvećoj kreativnoj blokadi svog mladog života. Ne može gore! Ili može? Slučajno upoznaje majstora Božu (Faris Pinjo), iako bi se mogli zapitati je li majstore ikada slučajno upoznajemo. Majstor Božo je više od običnog majstora. On je majstor za sve, BAŠ SVE! Hoće li i Vas majstor kupiti šarmom kao i Petra? Probajte mu odoljeti i sjetite se rečenice svojih majki: nikada ne otvarajte nepoznatom čovjeku svoja vrata!
U predstavi igraju dva mlada glumca, Konstantin Haag i Faris Pinjo, također dva različita glumačka habitusa, a opet obojica pobornici psihološkog realizma sa izrazito romantičnim pogledom na teatar. Dva zanesenjaka komedijom i poznata televizijska lica.
Predstava publici donosi napetost, smijeh i konstantne obrate.
Ulaznice su dostupne na Info pultu Apfel Arene po cijeni od 15€.

FRKA 13.3. 19:00
2025-03-13 19:00
1h 49m – HR
Nakon nezgode s isporukom robe, Nika dobiva ultimatum koji će nju i njene prijatelje natjerati u napetu utrku s vremenom. Da bi se izvukli iz problema s moćnim dilerom, četvero mladih do jutra moraju pronaći njegove dužnike i utjerati dugove.
Punokrvni triler redatelja Svebora Mihaela Jelića (Zagrebački ekvinocij) i scenarista Svena Latinovića odvija se u jednoj noći u Osijeku, a tijekom vrtoglave potrage otkrivamo mnogo o mladenačkoj hrabrosti i nevinosti te o brutalnim problemima s kojima se suočavaju odrastajući u neizvjesnim okolnostima.
Film je premijerno prikazan na filmskom festivalu u Puli gdje je dobio posebno priznanje te ocjenu publike od čak 4,7.

Poplava - SINK
2025-03-09 17:00
1h 25m – LV, BE
Očaravajuća priča koja će osvojiti srca svih “velikih i malih” gledatelja jedan je od najhvaljenijih i najnagrađivanijih animiranih filmova prošle godine.
Nakon što mu je dom uništen velikom poplavom, mačak pronalazi utočište na brodu na kojem se već nalazi nekoliko životinja. Unatoč različitostima, životinje se moraju udružiti kako bi preživjele. Dok usamljeni brodić plovi kroz mistične preplavljene krajolike, njegovi putnici moraju navigirati kroz različite izazove i opasnosti, pritom se pokušavajući adaptirati na jedan sasvim novi svijet.
Nagrađen na brojnim relevantnim svjetskim festivalima i nagradama, između ostalog na festivalu u Annecyju te na Europskim filmskim nagradama, film “Poplava” (en. “Flow”) jedan je od favorita i ovogodišnjih Oscara, za koje je nominiran u kategorijama Najbolji međunarodni film i Najbolji animirani film.

Mickey 17
2025-03-08 19:00
2h 17m – US, KR
Oskarom nagrađeni scenarist i redatelj filma “Parazit”, Bong Joon Ho, donosi novo revolucionarno filmsko iskustvo, temeljeno na romanu autora Edwarda Ashtona.
Mickey Barnes (Robert Pattison) zaposlen je kao ‘Potrošni’ – odlazi na opasne misije, a kada jedna njegova varijanta umre, gotovo odmah je dostupan njegov replikant koji ima većinu sjećanja svog prethodnika. Svaka misija koja je preopasna za ljude je misija za njega. Do problema dolazi kada jedna njegova varijanta ipak preživi (Mickey 17) i susretne se s novom (Mickey 18).
Film premijerno prikazan na filmskom festivalu u Berlinu nosi snažna glumačka postava koju predvode Robert Pattinson, Naomi Ackie, Steven Yeun, Toni Collette i Mark Ruffalo.

BRAČNA POSTELJA
2025-03-07 20:00
Počnimo ovako: dvoje ljudi, muškarac i žena, osuđeni su jedno na drugo, i to za čitav život.
A mogli smo započeti i ovako: isto to dvoje ljudi, žena i muškarac, vole se najviše na svijetu, i to čitav život.
Obje su izjave zapravo samo lice i naličje jednog novčića, različite manifestacije iste društvene, povijesne i intimne pojave – a to je suživot, bez obzira nazivamo li to brakom, vezom, partnerstvom ili zajednicom. Jer jedino i samo unutar te pojave – nakon što je jedno o onom drugom spoznalo njezinu ili njegovu bit, ono najintimnije i najunutarnjije – pojavljuju se osjećaji najdublje ljubavi i najiskonskije mržnje.
Tekst nizozemskog pisca i filantropa Jana de Hartoga balansira između tih ekstrema i propituje upravo ove segmente ljudske interakcije. Kroz šest presudnih (i manje presudnih) trenutaka bračnog života jednog para, razasutih tijekom 35 godina zajedničkog života, promatramo i prepoznajemo naše najveće strahove, trenutke sreće, trenutke bola, razdoblja ponora, ali i razdoblja katarze te nastavka i obnove životnog ciklusa. Iako je na sceni samo dvoje ljudi, riječ je o jednoj obiteljskoj sagi, gledajući predstavu mi rekontruiramo i sami ispunjavamo praznine u vremenskim hijatima. No, topos tog događanja je uvijek isti: to je spavaća soba, bračna postelja, mjesto u kojem smo najogoljeniji sami pred sobom i pred onom osobom koja leži i diše pored nas.
De Hartog namjerno izbjegava povijesnim kontekstom označiti zbivanja, ratovi i politika ovdje nisu sila koja određuje ljudske živote, stoga je i u našoj predstavi fokus na pojedincu, odnosu muškarca i žene, tugama i veseljima svakodnevice koja je ponekad glamurozna, a ponekad banalna. Upravo zbog želje za prepoznatljivošću socijalnih i psiholoških modela predstavu smo adaptirali u naše vrijeme i naš prostor.
Htjela sam reći da smo ovdje bili sretni i… da je brak dobra stvar. Ovo je jedna rečenica koju ćete čuti u predstavi. Što je to sreća? Što je to dobar brak? I što je to bračna sreća? Sa ovim bismo pitanjima voljeli da izađete iz dvorane. A odgovore na njih ionako uvijek pronalazimo sami.

Ulaznice su dostupne na Info pultu Apfel Arene po cijeni od 15€.

Fiume o morte!
2025-03-06 19:00
1h 20m – HR, IT
Građani grada Rijeke, kojeg Talijani zovu Fiume, prepričavaju, rekonstruiraju i reinterpretiraju bizarnu priču o 16-mjesečnoj okupaciji njihovog grada 1919. godine od strane talijanskog pjesnika, dandyija i propovjednika rata Gabrielea D’Annunzija.
Svjetsku premijeru film je imao na Međunarodnom filmskom festivalu u Rotterdamu, gdje je osvojio dvije nagrade – glavnu nagradu Tiger natjecanja te nagradu kritičara FIPRESCI što ga čini prvi hrvatskim filmom koji se nagrađen u prestižnoj natjecateljskoj konkurenciji tog festivala.

Bambi: Priča o životu u šumi - SINK
2025-03-02 17:00
1h 17m – FR
Obiteljska avantura prati malo lane, Bambija, koje korača kroz životne pustolovine u pratnji raznih šumskih životinja te otkriva prirodu dok odrasta. Naslijeđe generacija i identifikacija sa starijima teme su koje se pojavljuju u filmu, kao i prijateljstvo, poštovanje, samootkrivanje i otkrivanje drugih. Ova poetska filmska adaptacija svevremenske priče o Bambiju istinska je “oda prirodi” za sve uzraste.

Brutalist
2025-03-01 19:00
3h 35m – US
Film redatelja Bradyja Corbeta, s Adrienom Brodyjem i Felicity Jones u glavnim ulogama, jedan je od najhvaljenijih filmova godine, nominiran za čak 10 nagrada Oscar, uključujući one za najbolji film, režiju i glumca.
Bježeći iz poslijeratne Europe 1957. godine, arhitekt vizionar dolazi u Ameriku kako bi ponovno izgradio svoj život, karijeru i brak. Sam u čudnoj novoj zemlji, nastanjuje se u Pennsylvaniji, gdje bogati i ugledni industrijalac prepoznaje njegov talent.

Majmun
2025-02-27 19:00
1h 38m – US
Kada blizanci Hal i Bill (Christian Convery) otkriju staru očevu igračku majmuna s bubnjevima na navijanje, započinje niz jezivih smrti. Njihov otac Pete (Adam Scott) u prošlosti je pokušao uništiti majmuna, no bezuspješno – godinama kasnije igračka se ponovno pojavljuje, a distancirana braća se ponovno susreću…

Winter Cup
2025-02-27 08:00 - 2025-03-02 17:00
Već tradicionalno se u veljači održava međunarodni nogometni turnir za djevojčice i dječake. Turnir će se igrati na tri terena Apfel Arene i na terenu GSC Makarska. Turnir se igra u 4 kategorije:

Predstava Godišnjica mature
2025-02-24 20:00
U ponedjeljak 24. veljače u sati u Apfel Areni će se održati predstava „Godišnjica mature“ koju organizira Grad Makarska. Radi se o novoj predstavi Teatra Kerekesh koja je premijerno izvedena u listopadu 2024. godine i jednako oduševila gledatelje i kritičare. Tema predstave je proslava 20. godišnjice mature na kojoj ‘fešta’ do ranih jutarnjih sati pođe po zlu. Šest gimnazijskih kolegica i kolega oteti su u 5:00 sati ujutro, za vrijeme najjače fešte bez cenzure i dobit će priliku da se ponovo upoznaju. Završetak je sretan, ali ne za sve, kao i uvijek. Ulaznice za predstavu dostupne su na Info pultu Apfel Arene po cijeni od 6 €.

Dječja predstava Pingvin u Hrvatskoj
2025-02-24 16:00
U ponedjeljak 24. veljače u 16:00 sati u će se održati predstava za djecu u organizaciji Turističke zajednice Grada Makarske pod nazivom „Pingvin u Hrvatskoj“. Predstava će djecu upoznati s ljepotama Hrvatske kroz priču o pingvinu koji se susreće sa novim životinjskim prijateljima koji će ga upoznati s ljepotama svoga kraja te mu pomoći u svim zgodama i nezgodama koje mu se događaju za vrijeme boravka u Lijepoj našoj. Djeca su ulaznice već dobila u osnovnim školama i vrtićima u Makarskoj.

Super spori, super moćni - SINK
2025-02-23 17:00
1h 30m – AU
Pripremite se za nezaboravno putovanje u svijet prepun avantura i smijeha!
Od autora filma „Banda čupavih repova” dolazi epska avantura obitelji ljenivaca koji kuhaju brže nego što mislite.
Nakon što velika oluja uništi njihov dom, ljenivica Laura i njezina šarolika obitelj sele se u veliki grad u svom starom, zahrđalom kamionu za hranu, sanjajući o uspjehu u poslovnom svijetu. Njihova nevjerojatna kuhinja brzo privuče pažnju domišljate gepardice po imenu Dotti, koja odlučno želi spasiti svoj propali lanac brze hrane. Bitka između dvije kuharske ekipe počinje, a pred obitelji ljenivaca stoji prava kuhinjska pustolovina, puna iznenađenja, smijeha i nezaboravnih okusa!

Ulaznice su dostupne u prodaji na info pultu i online putem Kino Mediteran Makarska.

Sjeme svete smokve
2025-02-22 19:00
2h 47m – FR, DE
Hvaljeni triler nominiran za Oscara za najbolji međunarodni film ovjenčan je i na posljednjem Cannesu s čak 5 nagrada, uključujući posebnu nagradu žirija, nagradu FIPRESCI i nagradu ekumenskog žirija.
Iranska obitelj gurnuta je pod svjetla javnosti nakon što “glava obitelji” Iman dobije posao istražnog suca u Teheranu. Dok se politički nemiri šire gradom, Iman shvaća da je njegov posao opasniji nego što je mislio te ga obuzima sve veća paranoja i nepovjerenje – čak i kad su u pitanju njegova supruga i kćerke.
Mohammad Rasoulof iranski je redatelj progonjen od strane režima na vlasti, osuđen na zatvor, bičevanje, oduzimanje imovine i novčanu kaznu te mu je zabranjen izlazak iz zemlje. Ipak je uoči svjetske premijere filma u Cannesu uspio pobjeći iz zemlje, zajedno s još nekoliko članova ekipe. Film je u potpunosti snimljen u tajnosti, a u film su integrirane stvarne snimke prosvjeda u Iranu održanih 2022. godine, poslije smrti 22-godišnje Mashe Amini u teheranskom pritvoru nakon što je optužena za nenošenje hidžaba.

Ulaznice su dostupne u prodaji na info pultu i online putem Kino Mediteran Makarska.

ANTE TRAVIZI Nit' ora nit' kopa Standup comedy show
2025-02-21 20:00
Na prvu djeluje simpatičan i zabavan, a na drugu upravo suprotno. Pije espresso i kratkih je živaca. Ima „blagi“ poremećaj pažnje. Nepredvidljiv u svakom pogledu. Čak i sebe iznenadi. Vječni student ekonomije koji je nakon samo 8 godina shvatio da to ipak nije za njega. Radio je u turizmu kao svaki pošteni Dalmatinac. Ima problem s autoritetom te je shvatio da se mora baviti stand-upom jer barem neće imat šefa poviše sebe.
Hrana mu je najdraža tema razgovora i oko hrane je spreman posvađat se s bilo kim, čak i s vašom bakom ako je uvjeren da ima bolji recept. Vjerojatno i ima. Inspiraciju crpi iz svakodnevnog života, ponajviše od obitelji, prijatelja, muško-ženskih odnosa i života. Ima opskurne opservacije i voli uključit publiku u svoj show, ali ne previše, jer ljudi nisu kupili kartu da čuju što Mate iz prvog reda misli o svemu.
Ulaznice su dostupne na Info pultu Apfel Arene po cijeni od 15€.

Kapetan Amerika: Vrli novi svijet
2025-02-20 19:00
2h 15m – US
Novi nastavak Marvelovog serijala “Kapetan Amerika” prvi je u kojem titulu Kapetana Amerike preuzima Sam Wilson, poznatiji kao superheroj Falcon.
Bivši Kapetan Amerika, Steve Rogers, svoju je titulu i legendarni štit ostavio svom prijatelju i pomoćniku Samu Wilsonu. Novopečeni Kapetan Amerika, koji se još uvijek pokušava naviknuti na novu titulu, nakon sastanka s novoizabranim predsjednikom SAD-a (legendarni Harrison Ford) nađe se usred međunarodnog incidenta te mora otkriti uzrok zlokobne globalne zavjere.

Ulaznice su dostupne u prodaji na info pultu i online putem Kino Mediteran Makarska.

Medvjedić Paddington u džungli - SINK
2025-02-16 17:00
1h 46m – UK, FR
Prepun Paddingtonove prepoznatljive kobinacije humora i šarma, novi film prikazuje voljenog medvjedića izgubljenog u džungli u uzbudljivoj pustolovini.
Kada Paddington otkrije da je njegova voljena teta Lucy nestala iz doma za umirovljene medvjede, on i obitelj Brown kreću u divljinu Perua potražiti je, a jedini trag do nje je mjesto označeno na zagonetnoj karti. Odlučan u namjeri da riješi misterij, Paddington kreće u uzbudljivu potragu kroz amazonske prašume kako bi pronašao svoju tetu… a možda otkrije i jedno od najlegendarnijih blaga na svijetu!

Ulaznice su dostupne u prodaji na info pultu i online putem Kino Mediteran Makarska.

Bridget Jones: Luda za njim
2025-02-15 19:00
2h 5m – US
Omiljena Bridget Jones se vraća u novom filmu nakon 9 godina, s novim pustolovinama!
Bridget je sada samohrana majka 9-godišnjeg Billyja i 4-godišnje Mabel te se nalazi u emocionalnom limbu. Pod pritiskom prijatelja i obitelji da krene novim putem prema životu i ljubavi, vraća se na posao i čak iskušava aplikacije za upoznavanje. Ubrzo je počinje proganjati šarmantni mlađi muškarac, suočava se s osudom “savršenih” mama u školi, brine se za Billyja koji se teško nosi s odsutnošću oca, te se upušta u niz nespretnih interakcija sa sinovim učiteljem…

Ulaznice su dostupne u prodaji na info pultu i online putem Kino Mediteran Makarska.

PUNI PANSION
2025-02-14 20:00
Vrckava, energična i urnebesna Katarina Baban uskače u više od 20 uloga u PUNOM PANSIONU, novoj životnoj komediji o vatrenoj sezonki!
Prema motivima velikog broadwayskog hita ‘Fully Committed’ donosimo domaću inačicu predstave koja ostaje u dugom pamćenju i u kojoj se svatko od nas može prepoznati. Otkrijte na što su spremni ‘mali’ ljudi koji na današnjem nemilosrdnom tržištu rada svim snagama nastoje očuvati svoje dostojanstvo i snove. Kakve veze imaju recepcija, vibratori, karmine i začepljen WC saznajte u PUNOM PANSIONU!
Ulaznice su dostupne na Info pultu Apfel Arene po cijeni od 15€.

Women's Cup
2025-02-14 08:00 - 2025-02-16 17:00
Drugi po redu Women’s Cup održat će se u Apfel Areni od 14. do 16. siječnja. Turnir nogometa za djevojčice ove godine okuplja 18 ekipa iz Hrvatske i regije. Djevojčice će se nadmetati u dvije kategorije: U13 i U15. Raspored utakmica i druge informacije o turniru možete pronaći na fotografijama te ih pratiti na društvenim mrežama Apfel Arene.

Pratnja
2025-02-13 19:00
1h 37m – US
New Line Cinema — studio zaslužan za veliki hit “Notebook” — i nekonvencionalni tvorci filma “Barbarin” srdačno vas pozivaju da doživite novu vrstu ljubavne priče… kakvu još niste vidjeli na velikim platnima.
Iris i Josh (Sophie Thatcher i Jack Quaid) naizgled su „običan“ par čija je veza intenzivna i napeta. Iris u početku uživa u vezi sa šarmantnim milijarderom Joshom, no kada otkrije da je stvorena samo kako bi udovoljila svakoj njegovoj želji, odlučuje se na bijeg. A taj će put biti pun nasilja, osvete i borbe za preživljavanje.
Redatelj Drew Hancock vješto balansira između napete horor atmosfere, crnog humora i filozofskih dvojbi, stvarajući originalno filmsko djelo koje će publiku šokirati, nasmijati i potaknuti na razmišljanje.

Ulaznice su dostupne u prodaji na info pultu i online putem Kino Mediteran Makarska.

SUNČASTA
2025-02-12 17:00
Sunčica se jednog dana probudila, otvorila prozor i rekla: “Dobro jutro, Sunce!”
Ali sunca nije bilo.
Što se događa sa suncem kad ga nema, je li sunce uvijek dobro ili može postati opasno, te mnoga druga pitanja vezana uz “najsjajniju zvijezdu” tema su ove superzabavne predstave.
Ova ljetna hit-predstava Tate Slikovnice odigrana je dvadesetak puta diljem Hrvatske, a djeca u njoj sudjeluju na mnoge načine: raspravljajući s Tatom Slikovnicom, pjevajući, plesajući i smijući se s Tetom NeMirnom / Tetom Tenom.
Osim dok ona zaspi pod predstavom. Onda ju treba probuditi i propisno razbuditi, u čemu je (opet) poželjno sudjelovanje cijele publike!
Ulaznice su dostupne na Info pultu Apfel Arene po cijeni od 7€.

Čovpas - SINK
2025-02-09 17:00
1h 29m – US
Od DreamWorks Animationa – tvoraca hit franšiza “Kung Fu Panda”, “Kako izdresirati zmaja” i “Mali šef” – dolazi filmska adaptacija najprodavanije knjige Davea Pilkeyja o borbi protiv zločina: ČOVPAS.
Lojalni policijski pas i njegov partner policajac bivaju ozlijeđeni na poslu. Spašeni su brzom, ali prilično nepromišljenom operacijom, spojili su tijelo policajca i glavu psa, te je rođen Čovpas. A Čovpas se zakleo da će čuvati i služiti – i donositi, sjediti i prevrtati se.
Dok Čovpas prihvaća svoj novi identitet i nastoji impresionirati Zapovjednika, mora zaustaviti podle spletke mačjeg superzlikovca Peteya čiji je plan stvoriti mačića kako bi udvostručio potencijal za prljave poslove. Stvari se zakompliciraju kada se Mali Petey neočekivano sprijatelji s Čovpasom.

Ulaznice su dostupne u prodaji na info pultu i online putem Kino Mediteran Makarska.

Kako se obogatiti prije nego što baka umre
2025-02-08 19:00
2h 7m – TH
Vrhunski lijenčina M, motiviran pričama o lakoj zaradi, daje otkaz na poslu kako bi se brinuo o svojoj bolesnoj baki. Njegova je jedina želja pridobiti bakinu ljubav – i njezino nasljedstvo. Dok čini sve kako bi postao bakin miljenik, ni ostali članovi obitelji ne miruju. No baka je tvrd orah, a vremena je sve manje.
Ova originalna i dirljiva komedija, dugometražni prvijenac tajlandskog redatelja Pata Boonnitipata, postala je instantni hit u tajlandskim kinima te je pokorila kinoblagajne diljem Azije, a sada osvaja i europsku publiku.
Film je tajlandski kandidat za Oscara, a uvršten je u uži izbor od 15 filmova iz cijeloga svijeta koji su u utrci za nominaciju.

Ulaznice su dostupne u prodaji na info pultu i online putem Kino Mediteran Makarska.

KONCERT ŽELJKA BEBEKA U APFEL ARENI
2025-02-07 20:00
Veliko nam je zadovoljstvo najaviti koncert velikog Željka Bebeka koji obilježava čak pedeset godina svoje karijere! Koncert će se održati u petak 7. veljače u 20:00 sati u Apfel Areni u Makarskoj.
Ulaznice su dostupne na Info pultu po cijeni od 35€.

Ljubav boli
2025-02-06 19:00
1h 30m – US
Marvin, uspješni i simpatični trgovac nekretninama iz Milwaukeeja, jednoga dana zaprima misterioznu grimiznu omotnicu koju mu šalje njegova bivša “suradnica u zločinu” Rose. Progonjen od strane svog brata, čuvenog kriminalca, ponovno je gurnut u svijet nemilosrdnih ubojica i dvostrukih prijevara kojem je nekoć pripadao te je prisiljen suočiti se s prošlošću kojoj nikada nije istinski pobjegao.
Originalna akcijska komedija redateljski je prvijenac Jonathana Eusebija, nekadašnjeg kaskadera i suradnika na brojnim akcijskim hitovima. Glavnu ulogu u filmu tumači talentirani glumac Ke Huy Quan nagrađen Oskarom za izvedbu u filmu “Everything Everywhere All at Once”.

Ulaznice su dostupne u prodaji na info pultu i online putem Kino Mediteran Makarska.
